stanford-oval/wikipedia huggingface dataset:
עונת 1968/1969 בגביע אירופה לאלופות בכדורסל
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   ספרד 1939ריאל מדריד |   ספרד 1939ריאל מדריד | 84 | 109 |   | 193 |   |  |  |  |  |  |  |  |  |
|  |   בלגיה סטנדרט לייז' |   בלגיה סטנדרט לייז' | 46 | 89 |   | 135 |   |  |  |  |  |  |  |  |  |
|  |   בלגיה סטנדרט לייז' |   בלגיה סטנדרט לייז' | 46 | 89 |   | 135 |   |   |   ספרד 1939 ריאל מדריד |   ספרד 1939 ריאל מדריד | 99 |   |  |  |  |
|  |  |  |  |  |  |  |  |   |   ספרד 1939 ריאל מדריד |   ספרד 1939 ריאל מדריד | 99 |   |  |  |  |
|  |  |  |  |  |  |  |  |   |   ברית המועצותצסק"א מוסקבה |   ברית המועצותצסק"א מוסקבה | 103 |   |  |  |  |
|  |   ברית המועצות צסק"א מוסקבה |   ברית המועצות צסק"א מוסקבה | 101 | 83 |   | 184 |   |   |   ברית המועצותצסק"א מוסקבה |   ברית המועצותצסק"א מוסקבה | 103 |   |  |  |  |
|  |   ברית המועצות צסק"א מוסקבה |   ברית המועצות צסק"א מוסקבה | 101 | 83 |   | 184 |   |  |  |  |  |  |  |  |  |
|   |   צ'כוסלובקיה ספרטק ברנו |   צ'כוסלובקיה ספרטק ברנו | 66 | 92 |   | 158 |   |  |  |  |  |  |  |  |  |
ישראל בתחרות

מכבי תל אביב העפילה ישירות לסיבוב השני של המוקדמות והיא ניצחה את אוניברסיטה טכנית מטורקיה 83:79 ו-59:72. בעקבות כך היא עלתה לשלב הבתים בה סיימה במקום הרביעי ולא עברה להמשך התחרות.
סל (דרגון בול)

| --- | --- |

סל בצורתו המושלמת כפי שהופיע באנימה דרגון בול Z.
 סוג:  נבל-על
 הוצאה לאור:  Shueisha
 שם ספר:  דרגון בול (מאנגה)
 תוכנית טלוויזיה:  דרגון בול Z
 הופעה ראשונה:  Dragon Ball chapter #360: Kami-sama and the Demon King Become One 11 בפברואר 1992
 יוצרים:  אקירה טוריאמה
 דיבוב:  נוריו יאקאמוטו (יפנית) דיימון קלארק (אנגלית)
 דיבוב בשפה העברית:  גיורא קנת
 מידע
 סטטוס:  מת
 תאריך לידה:  זמן 786 (בציר זמן אחר)
 גזע:  ביו-אנדרואיד
 מין:  זכר
 נטייה:  רע
 מומחיות:  אמנויות לחימה
 כוחות:  כוח מהירות וסיבולת-על, תעופה, שליטה באנרגיה, שינוי צורה, שאיבת צורות חיים אחרות על מנת להתחזק מהן. טלפורטציה מהגנים של סון גוקו ווג'יטה: כולת התחזקות לאחר החלמה מפציעה קשה או מחויית סף-מוות, יכולת השתנות ל"סופר סאיין" בדרגות עוצמה שונות מהגנים של פריזה והמלך קולד: יכולת הישרדות בתנאים ובמצבים קיצוניים מהגנים של פיקורו: יכולת לחידוש עצמי של איברי גוף
 תאריך פטירה:  26 במאי, זמן 768
 סיבת המוות:  חוסל על ידי מתקפת קאמאהאמאהא של גוהאן.
 דמויות קשורות
 משפחה:  ד"ר ג'ירו (יוצר) סון גוקו (קרבה גנטית) וג'יטה (קרבה גנטית) נאפה (קרבה גנטית) פריזה (קרבה גנטית) המלך קולד (קרבה גנטית) פיקורו (קרבה גנטית)
 חברים:  פריזה, צוות גיניאו
 אויבים:  אנדרואיד 17, אנדרואיד 18, אנדרואיד 16, גוקו, וג'יטה, פיקורו, קרירין, טראנקס מהעתיד, טיאן שינהאן, גוהאן
סל (ביפנית: セル, תרגום חופשי מאנגלית: "תא") הוא דמות בדיונית של נבל-על, המופיע בחוברת המאנגה דרגון בול. דמותו של סל הוזכרה לראשונה בפרק 360 של המאנגה, "Kami-sama and the Demon King Become One", אך הופיעה במלואה בפרק שלאחר מכן, ולמעשה החליפה את אנדרואיד 17 ו-18 בתור הנבל הראשי של סאגת האנדרואידים.
על פי עלילת המאנגה, סל הוא צורת חיים שנוצרה באופן מלאכותי בתהליך של הנדסה גנטית על ידי ד"ר ג'ירו, ונוצר מתאי גופם של "הלוחמים הגדולים ביותר בגלקסיה", על מנת ליצור את "הלוחם המושלם". כדי להגשים מטרה זו, סל חוזר אחורה בזמן על מנת לשאוב לתוך גופו את אנדרואידים 17 ו-18, ובכך להתפתח לצורתו המושלמת.
יצירת הדמות

טוריאמה יצר את דמותו של סל לאחר שקזוהיקו טורישימה, העורך לשעבר של סדרת המאנגה, הביע את אכזבתו מאופן הצגתם של הנבלים הקודמים בסדרה, האנדרואידים 19 ו-20 ומאוחר יותר גם אנדרואידים 17 ו-18. מאוחר יותר, טוריאמה הביע חרטה על העיצוב הראשוני של הדמות, וציין כי ציור החברבורות הרבות על גופו היה "מעייף למדי". בנוסף לכך, טוריאמה תכנן שלא להעניק לדמות יכולת שינוי צורה, אך בסופו של דבר הוסיף לה את היכולת הזו לאחר שיו קונדו, עורך הסדרה, ציין כי היא "מכוערת".
עם התקדמות העלילה, טוריאמה תכנן כי צורתו השנייה של סל תקבל יותר "זמן מסך". קונדו, העורך, התנגד לכך וטען שמדובר ברעיון טיפשי, וטען כי יש להאיץ את תהליך ההתפתחות של הדמות.
ביוגרפיה בדיונית > לאחר תבוסתו

זמן מה לאחר מכן, חוזר טראנקס העתידי חזרה לציר הזמן שלו, בו אנדרואידים 17 ו-18 עודם מטילים אימה על האנושות. הוא גובר עליהם ומחסלם, אך יודע שכמה שנים לאחר מכן, סל מציר הזמן שלו יופיע. סל אכן מופיע שלוש שנים לאחר מכן, אך מופתע מרמת כוחו העוצמתית של טראנקס, ומהעובדה שהוא חיסל במו ידיו את האנדרואידים, ומיד לאחר מכן הוא מובס ומחוסל סופית על ידי טראנקס.
סל מופיע מספר פעמים בהמשך סדרת האנימה, בעיקר כדמות קומית. באחד מפרקי הפילר באנימה "דרגון בול Z", סל מחולל מהומה בגיהנום יחד עם חבריו, פריזה וצוות גינאו, אך מובס בקלות בידי גוקו וחברו פאיקוהאן, ומושלך לבית הסוהר יחד עם פריזה ושותפיו. בפילר נוסף באנימה מופיע סל, יחד עם פריזה, ד"ר ג'ירו, ונבלים נוספים שנידונו לגיהנום, וצופה יחד איתם בקרב המכריע בין גוקו לקיד בו.
סל מוזכר גם במאנגה ובאנימה דרגון בול סופר, כאשר טראנקס העתידי חוזר לציר הזמן הנוכחי על מנת לבקש עזרה במלחמה נגד גוקו בלאק. טראנקס תוהה כיצד סון גוקו עדיין בחיים, שהרי הוא צפה בו מקריב את עצמו כשסל איים להחריב את כדור הארץ. בנוסף לכך, מכונת הזמן בה משתמשים לוחמי ה-Z על מנת לחזור לציר הזמן של טראנקס העתידי וללחום בבלאק, היא למעשה אותה מכונת הזמן שסל השתמש בה כדי להגיע להווה.
הופעה במדיות נוספות

סל מופיע בסדרת האנימה דרגון בול GT. כאשר גוקו נלכד בגיהנום במהלך סאגת סופר 17, הוא פוגש שם בסל, בפריזה ובצוות גינאו, אך מצליח לגבור עליהם בקלות. סל מופיע גם בסדרת האנימה Super Dragonball Heroes, אנימה שיווקית שנועדה עבור קידום המשחק Dragon Ball Heroes ביפן.
דמותו מופיעה גם במשחקי וידאו רבים, הן כבוס והן כדמות שניתן לשחק בה, במשחקי הלחימה בודוקאי, בודוקאי טנקאיצ'י, זינוברס, זינוברס 2 ו-FighterZ.
בסרט האנימה "דרגון בול סופר: סופר הירו" מופיעה וריאציה נוספת של סל בשם "סל-מקס" כדמות הנבל הראשי. על פי עלילת הסרט, סל-מקס נוצר על ידי ד"ר האדו, נכדו של ד"ר ג'ירו, על מנת שישמש כ"נשק האולטימטיבי" של צבא הסרט האדום, האנטגוניסטים הראשיים בסרט. מראהו החיצוני של סל-מקס משלב את מראה גופו של סל בצורתו המושלמת יחד עם מראה פניו בצורתו החצי מושלמת, וגופו צבוע בגווני אדום, שחור וירוק. בסרט, סל-מקס מוצג כענק ממדים וגדול פי חמישה לפחות מסל המקורי.
ביקורת

בשנת 2004, מעריצי הסדרה ביפן דירגו את סל במקום ה-14 ברשימת "הדמויות הפופולריות ביותר". הסקר התפרסם בספר בשם "Dragon Ball Forever" ("דרגון בול לנצח") שהוציאה חברת Shueisha, חברת ההוצאה לאור של מגזין המאנגה "Shonen Jump" בו מתפרסמת המאנגה. סקר אחר, שהתפרסם בשנת 2015, דירג את סל במקום השלישי בדירוג "עשרת הנבלים הגדולים ביותר בדרגון בול". מגזין IGN דירג את סל במקום השביעי ברשימת "Top 13 Dragon Ball characters", וכן מגזין "Otakuart" העוסק באנימה ומאנגה, שדירג את סל במקום השני בדירוג "הנבלים הגדולים ביותר בדרגון בול".
ביקורת שנכתבה על הדמות באתר DVDTalk ציינה לשבח את אופן בניית הדמות של סל, וציינה כי "לוחמי ה-Z נתנו כל מה שיש להם על מנת ללחום בסל, ובדיוק כשחשבתם שהוא מובס... הוא משתנה למשהו חזק בהרבה". ספר בשם "Anime and Philosophy: Wide Eyed Wonder" שנכתב בידי התסריטאי ג'וזף שטייף והחוקר ט.ד. טמפלין, ציין את המוטיב החוזר בסדרות אנימה על "בנייה בשלבים" של דמות, ונתן את סל כדוגמה מייצגת לדמות הנאמנה לקונספט.
לצד הביקורות החיוביות, הושמעו גם ביקורות שליליות על אופן התקדמות עלילת המאנגה יחד עם דמותו של סל. המבקר ד.פ. סמית' מאתר IGN ציין כי טורניר אמנויות הלחימה אותו ארגן סל לקראת סיום הסאגה היא הוכחה לכך ש"נגמרו הרעיונות" ליוצר הסדרה. מבקרים אחרים ציינו כי רעיון טורניר אמנויות הלחימה היה מאכזב, וכלל "לחימה אין סופית וכמעט אפס התקדמות בעלילה".
הערות שוליים

↑  לאחר שפוצץ את עצמו על כוכב המלך קאיו.
↑  "Shenlong Times 2". Dragon Ball 大全集 2: Story Guide (in Japanese). Shueisha: 6. 1995.
↑  "Dragon Ball Q&A" section, Dragon Ball Full Color Androids Saga volume 4, 2014
↑  בדיבוב לאנגלית של Funimation.
↑  בצורתו המושלמת. דוגמה בפרק 178 של "דרגון בול Z".
↑  בדרגון בול GT סל מסוגל להאריך את זנבו
↑  Jacob Yothment, Top 10 Villains of the Dragon Ball Franchise, The Latest Pull, ‏9 באפריל 2015 (באנגלית)
↑  Jesse Schedeen, The 10 Best Dragon Ball Z Characters, IGN, ‏16 בספטמבר 2021
↑  Justin Oneal, Top 20 Dragon Ball Villains, OtakuKart, ‏29 בספטמבר 2023
↑  Josef Steiff, Tristan D. Tamplin, Anime and Philosophy: Wide Eyed Wonder, Open Court Publishing, 2010, ISBN 978-0-8126-9670-7. (באנגלית)
↑  D. F. Smith, Dragon Ball Z – Season Six DVD Review, IGN, ‏29 ביוני 2023 (באנגלית)
↑  Josh Begley, Dragon Ball Z Season 5 Blu-ray Anime Review, The Fandom Post, ‏3 במרץ 2015 (באנגלית)
| דרגון בול מאת אקירה טוריאמה |
| --- | --- | --- |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') (1993) • התכנית להשמדת הסופר סאיינים (רימייק) (2010) |  |
| סרטים קצרים | גוקו והחברים חוזרים (2008) • הפרק של בארדוק (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
סמל טקסס

| --- | --- |

 פרטים
 תאריך אימוץ:  1845
 התקנים
 מוטו:  אנגלית: Remember the Alamo "זכרו את האלמו"  אנגלית: Texas One and Indivisible "טקסס אחת ובלתי ניתנת לחלוקה"
 פרטים נוספים
 גרסאות קודמות:    חלקו האחורי של החותם
חותם מדינת טקסס (באנגלית: The Seal of the State of Texas) אומץ כחלק מחוקת מדינת טקסס בשנת 1845, והתבסס על חותם רפובליקת טקסס, שאומץ ב-25 בינואר 1839. חוקת 1845 קובעת כי "יהיה חותם למדינה, אשר יישמר על ידי המושל וישמש אותו באופן רשמי. החותם האמור יהא כוכב מחומש, המוקף בעלי עץ זית ועץ אלון, והמילים 'מדינת טקסס.'". העיצוב הרשמי, שצויר על ידי חואן וגה, אומץ בשנת 1991 על ידי מזכיר המדינה של טקסס ג'ון האנה והמושלת אן ריצ'רדס.
עיצוב הסמל > צידו הקדמי של הסמל

עיצוב צידו הקדמי של הסמל עונה להגדרות שנקבעו בחוקת מדינת טקסס ב-1839 וכולל כוכב מחומש המוקף בעיגול המורכב משני ענפים - אחד של עץ זית והשני של עץ אלון. ענף עץ זית, שניתן לזהותו בכך שנושא עליו מספר זיתים שחורים, נמצא בצידו הימני של הסמל, מסמל שלום בעוד שענף עץ האלון, שניתן לזהותו בכך שנושא עליו בלוטים, נמצא בצידו השמאלי של הסמל, מסמל עוצמה.
עיצוב הסמל > צידו האחורי של הסמל

העיצוב לצדו האחורי של החותם אומץ במקור בשנת 1961 כגרסה מפורטת ומקושטת יותר לסמל המדינה ודומה יותר לסמלי מדינות המונהגים באמריקה הלטינית. החוק שבו אומץ הסמל רשמית היה חריג בכך שלא כלל מלל בחוק אלא רק את תמונתו של הסמל, רק בשנת 1991 חוקק חוק רשמי המגדיר במלל את עיצוב הסמל:
עיצובו של חלקו האחורי של החותם הגדול של טקסס יכלוול מגן אשר חלקו התחתון יחולק לשני חלקים; בחלקו התחתון השמאלי תהא תמונתו של התותח מקרב גונזלס; בחלקו התחתון הימני תהא תמונתו של גשר וינס, בחלקו העליון של המגן תהא תמונתו של האלמו; המגן מוקף בענפים חיים של עץ אלון ועץ זית ודגליהם הפרוסים של ממלכת צרפת, ממלכת ספרד, המדינות המקסיקניות המאוחדות, רפובליקת טקסס, קונפדרציית המדינות של אמריקה וארצות הברית של אמריקה; מעל המגן יוצג המוטו "זכרו את האלמו", ומתחת למגן המילים "טקסס אחת ובלתי ניתנת לחלוקה"; מעל כל המגן, במרכז בין הדגלים יש כוכב מחומש לבן.
הסמל בחלקו האחורי מציג את ההיסטוריה של מדינת טקסס והרוח של המדינה. המגן המרכיב את הסמל כולל ציורים המתארים שלושה אירועים מרכזיים בעצמאותה של טקסס:
ציור תותח גונזלס, המסמל את קרב גונזלס שהיה הקרב הראשון במהלך המהפכה הטקסנית.
ציור גשר וינס, הגשר שהושמד במהלך קרב סן ג'סינטו, ובעזרת כך איפשר את הניצחון על הטקסנים, אותו מסמל.
ציור האלמו, מקום תבוסתם הקשה ביותר של הטקסנים במהפיכה נגד טקסס, ואתר הזיכרון המשמעותי במדינה.
את המגן מקיפים ששת הדגלים של המדינות שבשלב כלשהו שלטו בטריטוריה בה קיימת מדינת טקסס. הדגלים מסודרים לעמודה שמאלית, בה האימפריות ששלטו בטקסס, והעמודה הימניה, בה המדינות העצמאיות שטקסס הייתה חלק מהן. שתי העמודות מסודרות לפי סדר כרונולוגי. במקור הופיע בסמל דגל הקרב של מדינת טנסי כיצוג לקונפדרציה של מדינות הדרום, ובמסגרת חקיקת החוק ב-1991, הוחלף הדגל בדגל הלאומי הראשון, "דגל הכוכבים והקורות".
היסטוריה

סמל טקסס שונה 5 פעמים מאז עצמאותה של טקסס ב-1836. סמלה המקורי, שאומץ על ידי קונגרס רפובליקת טקסס ב-10 בדצמבר 1836 בחוק שקבע כי "בעתיד סמלה הלאומי של הרפובליקה יכלול כוכב בודד, עם המילים 'רפובליקת טקסס' בצורה מעוגלת בראש הסמל, שגם הוא יהיה עגול. אחרי שהתעכב סיפוחה של הרפובליקה לארצות הברית שינה הקונגרס השלישי של הרפובליקה את עיצוב הסמל ויצר את סמל האצילות של הרפובליקה ב-1839. והוסיף את ההגדרה כי צבע הרקע של הסמל יהיה בצבע תכלת. לאחר הצטרפותה של טקסס לאיחוד ב-1845, אימצה המדינה החדשה את ניסוח עיצוב הסמל לחוקתה, עם שינוי המדינה "רפובליקה" ל"מדינה". במשך שנות קיומה של המדינה היו גרסאות עצמאיות שונות ורבות לסמל של המדינה עד שהוסדר רשמית בחוק ב-1992.
סמל רפובליקת טקסס, 1836–1839
סמל רפובליקת טקסס, 1839–1845
סמל מדינת טקסס, 1879
סמל מדינת טקסס, 1909
סמלי מחוזות

אין חוק המחייב אימוץ סמל מחוזי, אך הוא מספק סמלים לבתי המשפט המחוזיים, לפקידות המחוז ולשאר משרדי המחוז. עד שנת 1975, סמל בתי המשפט המחוזיים הכילו כוכב מחומש, ואת המילים "Commissioners Court, ---- County, Texas" (בית המשפט המחוזי, מחוז ----, טקסס). בתי משפט מחוזיים כיום רשאים לעצב לעצמם את הסמל, באישור מזכירות מדינת טקסס. עם זאת, נפוץ שלמחוזות שונים יהיה חותם או סמל המאומצים באופן לא רשמי. מחוזות רבים אימצו סמל המכיל כוכב מחומש בודד ועלי עץ זית/אלון במרכז. בחלק מסמלי המחוזות מופיעה הכתובת "The State of Texas" (מדינת טקסס) בראש הסמל, ושם המחוז מתחת. אחרים החליפו את הכיתוב "מדינת טקסס" בשם המחוז, ומתחתיו מופיעה שנת ייסוד המחוז.
יוצא דופן הוא מחוז האריס, שסמלו מכיל את דגל טקסס ומעליו שם המחוז.
סמל מחוז גלבסטון
סמל מחוז האריס
סמל מחוז ווב
סמל מחוז קולין
ראו גם

דגל טקסס
הערות שוליים

↑  Flag and Seal Design by Peter Krag, approved January 25, 1839, מתוך ארכיון מדינת טקסס
1 2  The State Seal of Texas
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
עופל בופל

| --- | --- |

 סוגה:  הנפשה
 שחקנים:  דניס ווטרמן 
 מדבבים בעברית:  אסף קורמן, שמעון כהן, דן תורן, רונית שפי, שחר צרפתי, אפי בן ישראל, נחמן אשכנזי
 ארץ מקור:  הממלכה המאוחדת 
 מספר עונות:  1 
 מספר פרקים:  13 
 הפקה
 אורך פרק:  30 דק'
 שידור
 רשת שידור:  BBC One 
 רשת שידור בישראל:  הטלוויזיה החינוכית
 תקופת שידור מקורית:  8 בינואר 1992 – 1 באפריל 1992 
 קישורים חיצוניים
 דף התוכנית ב-IMDb
 
עוֹפל בּוֹפל (באנגלית: Fiddley Foodle Bird) היא סדרת טלוויזיה מונפשת בריטית בת 13 פרקים אשר הופקה לשידור בערוץ BBC One בשנת 1992. הסדרה שודרה בישראל בדיבוב עברי בטלוויזיה החינוכית ב-1993.
עלילה

הדמות הראשית בסדרה היא ציפור גדולה מדברת ממין זכר אשר שמה המלא הוא "עופל בופל ימפפופל אליק בליק בם", אך היא מכונה בפי כל עופל בופל. לעופל בופל כוחות על-טבעיים, בעזרתם הוא מסוגל לשנות את גודלו וצבעו.
ילד בשם מתתיהו מוצא ספר קסמים ומביע משאלה שהציפור הבדיונית בספר תהיה אמיתית. משאלתו מתגשמת ובעקבות כך הוא יוצא למסע הרפתקאות בעקבות הוריו, זוג חוקרים אשר אבד בקוטב הצפוני, יחד עם עופל בופל, הנסיכה טוטו ועוזרת הבית שלו, גברת קוטרבאום. דודו הרשע של מתתיהו שחורי, יוצא אחריהם על מנת לוודא שמשימתם תיכשל וגם כדי לשים את ידיו על אוצר מסתורי. הוא נעזר לשם כך בבריון בשם נזק, איש צרפתי בשם קלוד פלאנל, ושודד ים בשם מר מגבעת, בעל תוכי ירוק וחכם.
הדמויות הראשיות > הטובים

מתיתיהו (מתי) (אסף קורמן)– ילד בעל משקפיים, יוצא עם עופל וגברת קוטרבאום למצוא את הוריו ואת האוצר האבוד באי המטמון.
עופל (שמעון כהן) – ציפור גדולה מדברת ממין זכר אשר שמה המלא הוא "עופל בופל ימפפופל אליק בליק בם", אך היא מכונה בפי כל עופל בופל. לעופל בופל כוחות על-טבעיים, בעזרתם הוא מסוגל לשנות את גודלו וצבעו.
גברת קוטרבאום (רונית שפי) – עוזרת הבית של מתי.
הנסיכה טוטו (אפי בן ישראל) – חברה של עופל ומתי, ניצלה על ידי מתי, עופל וגברת קוטרבאום מידי הקרקרנים.
אמא ואבא של מתי (אפי בן ישראל ושחר צרפתי) – הוריו האבודים של מתי, זוג חוקרים אשר אבד בקוטב הצפוני.
המספר (דן תורן) – מספר את הסיפור בתחילת וסוף כל פרק.
הדמויות הראשיות > הרעים

דוד שחורי (נחמן אשכנזי) – דודו הרשע של מתי, יוצא אחריהם על מנת לוודא שמשימתם תיכשל וגם כדי לשים את ידיו על אוצר מסתורי.
נזק (שחר צרפתי) – בריון טיפש, עוזרו של דוד שחורי.
קלוד פלאנל (דן תורן) – איש צרפתי, עוזרו של דוד שחורי.
מר מגבעת (שמעון כהן) – שודד ים, עוזרו החדש של דוד שחורי, בעל תוכי ירוק וחכם.
פטריק רידרמון

| --- | --- |

 לידה:  9 באוגוסט 1967 (בן 57) קינשאסה, הרפובליקה של קונגו (לאופולדוויל) 
 מדינה:  בלגיה 
 בן או בת זוג:  Virginie Efira (2002–2005) 
 פרופיל ב-IMDb
 
פטריק רידרמון (בצרפתית: Patrick Ridremont; נולד ב-9 באוגוסט 1967, קינשסה) הוא שחקן קולנוע ובמאי קולנוע בלגי.
ביוגרפיה

פטריק רידרמון נולד בקינשסה שברפובליקה הדמוקרטית של קונגו, מושבה בלגית בעבר. בשנים 1986–1990 הוא למד משחק במכון לאמנות בבלגיה. לאחר סיום הלימודים פטריק רידרמון החל לשחק בתיאטרון, קולנוע וטלוויזיה.
ב-2001 הוא לראשונה שיחק בסרט ומאז הוא השתתף בכ-20 סרטים וסדרות.
בשנת 2012 רידרמון היה ביים, תסריטאי ושחקן בסרט Dead Man Talking. על תפקידיו בסרט זה הוא זכה בפרס הקהל ב-3 פסטיבלים לקולנוע בשפה צרפתית בבלגיה וצרפת.
בשנת 2015 דיבב לצד אודרה טוטו בסרט האנימציה הצרפתי "Phantom Boy". החל משנת 2017 הוא משתתף בסדרת הטלוויזיה "יחידה 42". בשנת 2018 התארח בסדרת הטלוויזיה הצרפתית-גרמנית-בלגית "נהרות הארגמן".
פטריק רידרמון אישיות ידוע בבלגיה בין היתר בהיותו מנחה תוכניות והופעות שונות בטלוויזיה.
עיסוי נתונים

עיסוי נתונים הוא כשל לוגי מסוג שגיאות דגימה, השייך לקבוצת כשלי היקש בו הפירוש לסטטיסטיקה רלוונטית עובר מניפולציה באמצעות חיפוש אחר דרכים לסווג מחדש או לכמת מחדש נתונים בחלק מסוים של התוצאות אך לא לבצע פעולה דומה בקטגוריות אחרות.
דוגמאות

מחקרים שבוצעו בין מכורים להרואין הראו כי 90 אחוז מהם החלו לעשן חשיש ולשתות בגיל צעיר. אחוז זה גבוה בהרבה מהאחוז המקביל באוכלוסייה לאותו גיל. עובדה זו מצביעה על כך שעישון חשיש ושתייה מובילים להתמכרות להרואין (הנתון המוסתר הוא אחוז מעשני החשיש והשותים בגיל צעיר בכלל האוכלוסייה ההופכים למכורים להרואין).
מחקרים מראים כי סרטן השד פוגע ב-8 אחוז מהנשים. לעומת זאת, בקבוצת נשים מתחת לגיל 20 שטופלה באמצעות מטאמיזול וגלולות שום הייתה שכיחות המחלה רק 0.5 אחוז. מכאן נובע שמטאמיזול וגלולות שום מונעים במידה רבה את סרטן השד (הנתון המוסתר הוא אחוז הנשים המטופלות במטאמיזול וגלולות שום שלקו במחלה על פני כל קשת הגילאים).
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
עיכוב קריאה

עיכוב קריאה (גם עיכוב תפילה, ביטול התמיד) היה נוהג בקהילה היהודית, שאפשר לכל אחד מן הציבור למנוע את קריאת התורה או התפילה בציבור כמעין הפגנה אם הוא סבר שנעשה לו עוול שלא זכה להתערבות מספקת מצד המוסדות הקהילתיים. האדם הקובל היה זכאי למנוע מן הציבור להתפלל או לקרוא בתורה עד אשר תלונתו תזכה למענה.
המוחה היה עומד ליד ארון הקודש ומונע את הוצאת ספר התורה. על פי הנוהג אין רשות לאף אחד להזיזו ממקומו עד שאחד מפרנסי הקהילה יתחייב לעמוד לימינו ולטפל בבעיותיו.
המחאה עשויה הייתה להיות כנגד הציבור או גם כנגד יחיד.
תיאור מהמאה ה-13 מופיע באור זרוע: ”מעשה היה בקלוניא באחד שקָבָל בשבת הראוי לקרות פרשת אמור אל הכהנים ועיכב תפלה וקריאת תורה כל היום, וכשהגיע [שבת] הבאה צוה הרב רבי אליעזר בר' שמעון זצ"ל להתחיל בפרשת אמור אל הכהנים ולקרותה וגם בהר סיני הראויה להקראות באותה שבת”.
צורה אחרת למחאה הייתה עיכוב התפילה בין פסוקי דזמרא לבין ברכות קריאת שמע. המוחה היה עומד במקום המיועד לשליח הציבור ומונע ממנו להתפלל. הרמ"א מציין שהדבר נהוג ומחשיב זאת כמצווה המצדיקה את ההפרעה לתפילה והשיחה באמצע התפילה. מאידך, אם שליח הציבור כבר אמר ברכו - "מקום שנהגו לצעוק על חבריהם בין קדיש וברכו ליוצר אור, או לדבר בצרכי רבים, טועים הם".
החתם סופר מתאר שהדבר היה נהוג בילדותו. קיימת עדות על עיכוב קריאה בבית הכנסת החורבה בירושלים בשנת תרס"ה, על ידי נשים שעיכבו את הקריאה. אזכור הלכה למעשה של מנהג זה מופיע בשנת תשכ"א על ידי הרב יעקב ישראל קניבסקי.
זמני הקבילה

קיימת מסורת לפיה יש חרם דרבנו גרשום שלא לעכב את קריאת התורה בשבת, אלא אם כן השיטה נוסתה שלוש פעמים בימות החול וללא הצלחה. כאשר הקבילה היא כנגד הציבור - הדבר מותר גם בשבת.
בחול המועד מותר לקבול. קיים דיון על הקבילה בימים נוראים, בפרט אם התובע איננו מקומי.
בקהילת וירונה הוחלט להפסיק את המנהג.
לקריאה נוספת

אברהם גרוסמן, "ראשיותיו ויסודותיו של מנהג עיכוב התפילה", מלאת א (תשמ"ג), עמ' 199–219. (להורדה)
מנחם בן-ששון, "הצעקה אל הציבור בבית הכנסת בארצות האסלאם בראשית ימי-הביניים, בתוך שולמית אליצור ועוד (עורכים), כנסת עזרא – ספרות וחיים בבית הכנסת: מחקרים מוגשים לעזרא פליישר, יד בן-צבי, ירושלים תשנ"ה, עמ' 327–350.
ראובן בונפיל, "זכות הצעקה: הערה על מוסד עיכוב התפילה בימי הביניים", בתוך יוסף הקר ועוד (עורכים), ראשונים ואחרונים: מחקרים בתולדות ישראל מוגשים לאברהם גרוסמן, מרכז זלמן שזר, ירושלים 2010, עמ' 145–156.
הערות שוליים

↑  הלכות שבת סימן מ"ה
↑  אורח חיים סימן נד סעיף ג
↑  שולחן ערוך אורח חיים סימן נז סעיף ב
↑  בתשובותיו, אורח חיים סימן פ"א
↑  שמואל ויינגרטן, בתוך 'יהודי הונגריה, מחקרים היסטוריים', עמ' 199
↑  'קריינא דאיגרתא' חלק א' איגרת קע"ח
↑  מובא במגן אברהם אורח חיים סימן של"ט סעיף-קטן ג'
↑  שם
↑  שולחן ערוך אורח חיים סימן תקמה סעיף יא
↑  רמ"א בחושן משפט סימן ה סעיף ב
↑  פנקס קהילת וירונה ג' שי"א, על פי המובא ב'משטר ומדינה בישראל על פי התורה', חלק ג' עמ' 1073
עופר אקרלינג

| --- | --- |

 לידה:  7 בנובמבר 1961 (בן 62) 
 תקופת הפעילות:  מ-1976
 
עופר אקרלינג (נולד ב-7 בנובמבר 1961) הוא זמר, יוצר, מפיק מוזיקלי, ומוזיקאי ישראלי.